చెన్నై, ఫిబ్రవరి 14: పదిహేడేళ్ల కిత్రం సంగతి. అది 2000 సంవత్సరం. ఫిబ్రవరి మొదటివారం. రిజర్వ్బ్యాంక్ ఆఫ్ ఇండియా (చెన్నై శాఖ) నుంచి ఐదు పెద్దపెద్ద సూట్కేసులు అప్పటి చెన్నై కలెక్టరేట్ భవనంలోని ప్రత్యేక కోర్టు-1కు భారీ బందోబస్తుతో వచ్చాయి. ఆ సూట్కేసుల్లో ఏమున్నాయంటే.. జయలలిత, ఆమె నెచ్చెలి శశికళ, చిన్నమ్మ మరదలి కుమారుడు వీఎన్ సుధాకరన్ల బంగారు, వజ్రాల నగలు. అవును.. ఆ ఐదు సూట్ కేసుల నగలూ వారివే!! పోయె్సగార్డెన్లోని జయ నివాసమైన వేదనిలయం నుంచి కొన్ని, సుధాకర్ ఇంటి నుంచి కొన్ని అధికారులు స్వాధీనం చేసుకున్న నగలవి. ఈ కేసును విచారిస్తున్న న్యాయమూర్తి ఎస్.సంబంధం ఆదేశాల మేరకు ప్రాసిక్యూషన్ ఎగ్జిబిట్స్ కింద వాటిని కోర్టుకు తీసుకొచ్చారు. ఆ ఐదు సూట్కేసులనూ చూడగానే కోర్టు హాల్లో ఉన్న లాయర్లు, సిబ్బంది, పాత్రికేయులు, పోలీసులు సహా అందరిలో ఒకటే ఉత్కంఠ. ఆ నగలను ఎప్పుడెప్పుడు చూద్దామా అని!! కాసుల పేర్లు.. చంద్రహారాలు.. వంకీలు.. వడ్డాణాలు.. ఇలా వాటిలోని ఒక్కో నగనూ బయటకు తీస్తుంటే అందరి కళ్లూ చెదిరిపోయాయి. వాటిలో ఒక వడ్డాణమైతే అందరి దృష్టినీ మరింత ఎక్కువగా ఆకర్షించింది. జయ, శశికళ ఇద్దరూ ఎర్రటి పట్టుచీరలు కట్టుకుని ఒంటినిండా నగలు ధరించిన ఫొటో గుర్తుందా? ఆ ఫొటోలో జయ నడుము చుట్టూ కనిపించే వడ్డాణం అదే. దాని బరువు కిలోపైన 44 గ్రాములు. దాంట్లో 2,389 వజ్రాలు, 18 పచ్చలు, 9 గోమేధికాలు పొదిగి ఉన్నాయి. ఇక.. 1995లో దేశవ్యాప్తంగా సంచలనం సృష్టించలా ధూమ్ధామ్గా పెళ్లి చేసుకున్న జయ దత్తపుత్రుడు సుధాకరన్ ఆ పెళ్లిలో ధరించిన వజ్రం పొదిగిన బంగారు బెల్టు కూడా వాటిలో ఉంది. 487.4 గ్రాముల కాసులపేరును చూసిన ఒక టైపిస్టు తన ఉత్సుకతను ఆపుకోలేక దాన్ని తన మెళ్లో వేసుకున్నాడు కూడా. తర్వాత అతడు జర్నలిస్టుల వద్దకు వెళ్లి.. ‘బాబ్బాబు.. నేను ఆ కాసుల పేరు మెళ్లో వేసుకున్నట్టు పేపర్లో రాయకండి. జడ్జిగారు నాకు మెమో ఇస్తారు’ అని వేడుకున్నాడు. దానికి వారు సరేనన్నారుగానీ.. ఒక పత్రిక మాత్రం ఆ విషయాన్ని పేపర్లో వేయడంతో ఆ టైపిస్టు భయపడినట్టుగానే జడ్జి అతడికి మెమో ఇచ్చారు. మొత్తం నగలను న్యాయమూర్తి పరిలించిన అనంతరం.. కోర్టు సిబ్బంది వాటిని పబ్లిక్ ప్రాసిక్యూటర్కు, జయ-శశికళ తరఫు న్యాయవాదులకు చూపి మళ్లీ సూట్కేసుల్లో పెట్టారు. అనంతరం ఆ నగల విలువను అంచనా వేయడానికి మూడు రోజులు పట్టింది. ప్రస్తుతం ఆ ఐదు సూట్కేసులూ రిజర్వు బ్యాంకు వద్దనే ఉన్నాయి. 2000 సంవత్సరంలో మూసిన ఆ సూట్కేసులను మళ్లీ 2014లో.. బెంగళూరు ప్రత్యేక కోర్టు నుంచి ఒక దర్యాప్తు బృందం వచ్చినప్పుడు, వారు అంచనా వేయడం కోసం తెరిచారు. జయ వాడిన విలాసవంతమైన కారవాన్ను (సకల సదుపాయాలూ సమకూర్చిన బస్సులాంటి వాహనం) కూడా అప్పట్లో కోర్టు ముందు ప్రవేశపెట్టారు. కారవాన్లు అత్యంత అరుదైన, గొప్పగా చెప్పుకొనే కాలమది. ఆ రోజుల్లోనే జయకు అలాంటిది ఒకటి ఉండేది. అందులో జల్లుస్నానం చేయడానికి వీలున్న బాతరూమ్, ఒక టెలిఫోన్, చిన్న కాన్ఫరెన్స్ బల్ల, టీవీ ఉన్నాయి. న్యాయమూర్తి, కోర్టు సిబ్బంది, పాత్రికేయులు బస్సులోని విలాసాలు చూసి విస్తుపోయారంటే అతిశయోక్తి కాదు. బస్సును పరిశీలించిన న్యాయమూర్తి.. కారవాన్ను సరఫరా చేసిన ముంబై కంపెనీ యజమానికి సమన్లు జారీ చేశారు. ‘‘మీరు జయలలితకే ఆ బస్సును అప్పజెప్పారా’ అని ప్రాసిక్యూటర్ ప్రశ్నించగా.. అప్పుడు ఇంకో మేడం (శశికళ) ఉన్నారు’ అని చెప్పాడు.
chennai, fibravari 14: padihedella kitram sangati. adhi 2000 samvatsaram. fibravari modativaaram. reservebank af india (chennai saakha) nunchi aidu peddapedda suutkesulu appati chennai collectoret bhavanamloni pratyeka kortu-1ku bhari bandobastuto vachayi. aa sootkesullo emunnayante.. jayalalita, aame neccheli sasikala, chinnamma maradali kumarudu vn sudhakaranla bangaaru, vajraala nagalu. avunu.. aa aidu suut kesula nagaluu vaarive!! poyysagaardenloni jaya nivaasamaina vedanilayam nunchi konni, sudhakar inti nunchi konni adhikaarulu swaadheenam chesukunna nagalavi. ee kesunu vichaaristunna nyaayamuurti es.sambandham aadesaala meraku prosicution egjibits kinda vaatini kortuku teesukochaaru. aa aidu suutkesulanuu chudagaane kortu hallo unna laayarlu, sibbandi, paatrikeyulu, poliisulu sahaa andarilo okate utkanta. aa nagalanu eppudeppudu chuddama ani!! kaasula paerlu.. chandrahaaraalu.. vankeelu.. vaddaanaalu.. ilaa vaatilooni okko naganuu bayataku teestunte andari kalluu chediripoyayi. vaatilo oka vaddaanamaite andari drushtinee marinta ekkuvagaa aakarshinchindi. jaya, sasikala iddaruu errati pattucheeralu kattukuni ontininda nagalu dharinchina foto gurtunda? aa photolo jaya nadumu chuttu kanipinche vaddaanam adhe. daani baruvu kilopaina 44 graamulu. daantlo 2,389 vajraalu, 18 pachalu, 9 gomedhikalu podigi unnaayi. ika.. 1995loo desavyaaptamgaa sanchalanam srushtinchalaa dhumdhamga pelli chesukunna jaya dattaputrudu sudhakaran aa pellilo dharinchina vajram podigina bangaaru beltu kuudaa vaatilo undi. 487.4 graamula kaasulaperunu chusina oka typistu tana utsukatanu aapukoleka daanni tana mello vesukunnadu kuudaa. tarvaata atadu jarnalistula vaddaku velli.. ‘babbabu.. nenu aa kaasula paeru mello vesukunnattu peparlo rayakandi. jadjigaaru naaku memo istaaru’ ani vedukunnadu. daaniki vaaru sarenannaarugaanii.. oka patrika maatram aa vishayaanni peparlo veyadamtho aa typistu bhayapadinattugaane jadji atadiki memo icharu. mottam nagalanu nyaayamuurti parilinchina anantaram.. kortu sibbandi vaatini pablic praasikyuutarku, jaya-sasikala tarafu nyaayavaadulaku chuupi malli sootkesullo pettaaru. anantaram aa nagala viluvanu anchana veyadaaniki moodu rojulu pattindi. prastutam aa aidu suutkesuluu rijarvu byaanku vaddane unnaayi. 2000 samvatsaramlo moosina aa suutkesulanu malli 2014loo.. bengaluru pratyeka kortu nunchi oka daryaaptu brundam vachinappudu, vaaru anchana veyadam kosam terichaaru. jaya vaadina vilaasavantamaina kaaravaannu (sakala sadupaayaaluu samakuurchina bassulanti vaahanam) kuudaa appatlo kortu mundu pravesapettaaru. kaaravaanlu atyanta arudaina, goppagaa cheppukone kaalamadi. aa rojullone jayaku alantidi okati undedi. andulo jallusnanam cheyadaaniki veelunna bataroom, oka telifon, chinna conferens balla, tv unnaayi. nyaayamuurti, kortu sibbandi, paatrikeyulu bassuloni vilaasaalu chusi vistupoyarante atisayokti kaadu. bassunu pariseelinchina nyaayamuurti.. kaaravaannu sarafara chesina mumbai company yajamaniki samanlu jaarii chesaru. ‘‘meeru jayalalitake aa bassunu appajeppara’ ani procicuter prasninchagaa.. appudu inko medam (sasikala) unnaaru’ ani cheppaadu.